
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 82
din 14 noiembrie 2016
privind organizarea de către Municipiul Sighișoara a manifestărilor cultural – artistice specifice Sărbătorilor de Iarnă


Consiliul Local al Municipiului Sighişoara, întrunit în şedinţă extraordinară,

           
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27.725/III/10.11.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Luând în considerare că, la nivelul instituției s-a identificat oportunitatea și necesitatea organizării manifestărilor cultural-artistice specifice sărbătorilor de iarnă;

Văzând Raportul de specialitate cu nr. 27.724/III/10.11.2016 al Direcției Relaţii Publice și Comunicare, prin care se propune şi se justifică oportunitatea organizării manifestărilor cultural-artistice specifice sărbătorilor de iarnă, în luna decembrie 2016, îndeplinindu-se prevederile legale în acest sens;

Având în vedere avizele favorabile ale comisiilor de buget, comerţ şi socială;
În temeiul prevederilor art. 36 (2) lit. „d”, (6) lit. „a” pct.  4, 5 şi 7, (9), art. 45 (2) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,


    H O T Ă R Ă Ş T E:

Art. 1. Se aprobă organizarea de către Municipiul Sighişoara a manifestărilor cultural-artistice specifice sărbătorilor de iarnă, în luna decembrie 2016, care se vor desfășura în Sala mare de festivități din clădirea Municipiului Sighișoara, Piața Muzeului nr. 7 și în Piața Octavian Goga, conform planului de situație anexat, parte integrantă din prezenta hotărâre.

Art. 2. Se aprobă alocarea sumei de 132.000 lei din bugetul local, pentru participarea la cheltuielile de organizare a manifestărilor cultural-artistice specifice sărbătorilor de iarnă, sumă ce va fi plătită în baza comenzilor/contractelor de achiziţii publice, încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi furnizorii de produse, prestatorii de servicii sau executanţii de lucrări. 
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Viceprimarul Municipiului Sighişoara, Direcția Relaţii Publice și Comunicare, Direcţia Economică, Biroul Logistic, Aprovizionare Tehnico - Materială și Administrativ, Biroul Achiziţii, Accesare Fonduri Europene, Management Proiecte, Biroul Juridic, Direcția Administrarea Patrimoniului, Serviciul Tehnic, Investiții – Urmărire Contracte, Monitorizare Servicii de Utilități Publice, Serviciul Public Poliția Locală și Compartimentul Protecție Civilă, P.S.I. din cadrul Municipiului Sighișoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Grabcev Adrian                    
                                                                                              Contrasemnează/Avizat pentru legalitate

                   SECRETAR,



                     Bizo Anca
  (Prezenta s-a adoptat cu unanimitate de voturi)

   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  2 ex. Direcția Relaţii Publice și Comunicare;

  1 ex. Direcţia Economică;
  1 ex. Biroul Buget, Contabilitate, Salarizare;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Logistic, Aprovizionare Tehnico - Materială și Administrativ;
  1 ex. Direcția Administrarea Patrimoniului;
  1 ex. Biroul Achiziţii, Accesare Fonduri EU, Management Proiecte;

  1 ex. Biroul Juridic;

  1 ex. Serviciul Public Poliția Locală;

  1 ex. Compartimentul Protecție Civilă, P.S.I. 

18 ex. 

B.A.

